## Rješenje kojim se društvu za upravljanje fondovima rizičnog kapitala s privatnom ponudom Prosperus Invest d.o.o. iz Zagreba, odobrava osnivanje Prosperus fonda za gospodarsku suradnju otvorenog investicijskog fonda rizičnog kapitala s privatnom ponudom

### NN 131/2010 (24.11.2010.), Rješenje kojim se društvu za upravljanje fondovima rizičnog kapitala s privatnom ponudom Prosperus Invest d.o.o. iz Zagreba, odobrava osnivanje Prosperus fonda za gospodarsku suradnju otvorenog investicijskog fonda rizičnog kapitala s privatnom ponudom

HRVATSKA AGENCIJA ZA NADZOR FINANCIJSKIH USLUGA

3431

Na temelju odredaba članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članaka 5., 196., 205., 216. i 220. Zakona o investicijskim fondovima (»Narodne novine« broj 150/05), Uprava Hrvatske agencije za nadzor financijskih usluga, na zahtjev društva za upravljanje fondovima rizičnog kapitala s privatnom ponudom Prosperus Invest d.o.o. iz Zagreba, Metalčeva 5, u predmetu izdavanja odobrenja za osnivanje i prijavu upisa u registar fondova Prosperus fonda za gospodarsku suradnju otvorenog investicijskog fonda rizičnog kapitala s privatnom ponudom, na sjednici održanoj 12. studenoga 2010. donosi

RJEŠENJE

1. Društvu za upravljanje fondovima rizičnog kapitala s privatnom ponudom Prosperus Invest d.o.o. iz Zagreba, Metalčeva 5, odobrava se osnivanje Prosperus fonda za gospodarsku suradnju otvorenog investicijskog fonda rizičnog kapitala s privatnom ponudom.

2. Društvu Prosperus Invest d.o.o. iz Zagreba, Metalčeva 5, odobrava se Prospekt i Statut Prosperus fonda za gospodarsku suradnju otvorenog investicijskog fonda rizičnog kapitala s privatnom ponudom.

3. Odobrava se izbor Raiffeisenbank Austria d.d. iz Zagreba, Petrinjska 59, koja će obavljati poslove depozitne banke za Prosperus fond za gospodarsku suradnju otvoreni investicijski fond rizičnog kapitala s privatnom ponudom i to na temelju ugovora sklopljenog 7. listopada 2010. godine između društva Prosperus Invest d.o.o. iz Zagreba, Metalčeva 5 i Raiffeisenbank Austria d.d. iz Zagreba, Petrinjska 59.

4. Prosperus fond za gospodarsku suradnju otvoreni investicijski fond rizičnog kapitala s privatnom ponudom upisuje se u registar fondova pod identifikacijskim brojem RPP156.

5. Ovo rješenje objavit će se u »Narodnim novinama«.

Obrazloženje

Društvo za upravljanje fondovima rizičnog kapitala s privatnom ponudom Prosperus Invest d.o.o. iz Zagreba, Metalčeva 5 (dalje: Društvo), podnijelo je 19. listopada 2010. godine zahtjev za odobrenje osnivanja otvorenog investicijskog fonda rizičnog kapitala s privatnom ponudom Prosperus fonda za gospodarsku suradnju, prijavu upisa u registar fondova za Prosperus fond za gospodarsku suradnju otvoreni investicijski fond rizičnog kapitala s privatnom ponudom, kao i zahtjev za odobrenje prospekta i statuta tog fonda te odobrenje izbora depozitne banke, sve sukladno odredbama članaka 5., 196., 205., 216. i 220. Zakona o investicijskim fondovima.

Društvo je, nakon zahtjeva Hrvatske agencije za nadzor financijskih usluga, 4. studenoga 2010. dostavilo cjelokupnu dokumentaciju.

Pregledom zahtjeva za odobrenje utvrđeno je da je Društvo priložilo svu potrebnu dokumentaciju sukladno odredbama članka 205. Zakona o investicijskim fondovima, a iz koje je razvidno da su Prospekt i Statut Prosperus fonda za gospodarsku suradnju otvorenog investicijskog fonda rizičnog kapitala s privatnom ponudom u skladu s odredbama članaka 216. i 220. Zakona o investicijskim fondovima.

Također je pregledom zahtjeva za odobrenje izbora depozitne banke, na temelju ugovora sklopljenog 7. listopada 2010. godine između Društva i Raiffeisenbank Austria d.d. iz Zagreba, Petrinjska 59, odobren izbor depozitne banke, a sve vezano uz obavljanje poslova predviđenih odredbama članka 196. Zakona o investicijskim fondovima.

Slijedom navedenog, valjalo je zahtjev Društva riješiti na način opisan u točkama 1. 2. i 3. izreke ovog rješenja te upisati Prosperus fond za gospodarsku suradnju otvoreni investicijski fond rizičnog kapitala s privatnom ponudom u registar fondova pod identifikacijskim brojem RPP156.

Sukladno odredbi članka 8. stavka 4. Zakona o Hrvatskoj agenciji za nadzor financijskih usluga, ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/10-06/19

Urbroj: 326-113-10-4

Zagreb, 12. studenoga 2010.

Predsjednik Uprave
Ante Samodol, v. r.

Rješenje, NN 131/2010-3431